# RADIO DALMACIJA d.o.o., Ulica Kralja Zvonimira 14, 21000 Split, OIB: 27746792432,

**objavljuje Pravila sudjelovanja u Nagradnom natječaju „GLAZBENA ANKETA“.**

# Članak 1.

Priređivač Nagradnog natječaja je Radio Dalmacija d.o.o., Kralja Zvonimira 14, Split, OIB: 27746792432 (dalje u tekstu: Priređivač).

# Članak 2.

Ovim Pravilima (dalje u tekstu: Pravila) Priređivač definira pravila sudjelovanja i osvajanja nagrada u Nagradnom natječaju „Glazbena anketa” (dalje u tekstu: Natječaj).

# Članak 3.

Svrha Natječaja je ostvarivanje promidžbe priređivača i motiviranje ispitanika za sudjelovanje u istraživanju slušanosti.

# Članak 4.

Natječaj se realizira u periodu od utorka 7. listopada 2025. godine do utorka 14. listopada 2025. godine.

# Članak 5.

Ovim Pravilima osigurava se ravnopravnost svih sudionika i jednaka mogućnost za dobitak

nakon ispunjavanja uvjeta propisanih ovim Pravilima.

# Članak 6.

Pravo sudjelovanja u Natječaju imaju svi punoljetni državljani Republike Hrvatske s prebivalištem u Republici Hrvatskoj, a nemaju maloljetne osobe, djelatnici radijske postaje Radio Dalmacija i vezanih kompanija, stalni suradnici i članovi njihovih užih obitelji kao ni zaposlenici Sponzora i članovi njihovih užih obitelji. Jedna osoba može osvojiti samo jednu nagradu.

# Članak 7.

Natječaj se realizira na način da slušatelji putem linka kojeg objavljujemo na Instagramu i web stranici Radio Dalmacije pristupaju online glazbenom istraživanju.  
Potrebno je ispuniti kratku glazbenu anketu i ostaviti osobne podatke. Nakon završetka  
ankete voditelj u eteru daje znak za slanje poruke na WhatsApp kanal Priređivača broj 091 200 1100 uz ključnu riječ „GLAZBA” i osobnim podatcima (ime i prezime) slušatelja. Samo slušatelj koji je ispunio anketu do kraja i koji je poslao najbržu poruku, osvaja nagradu.

Nagrada: Poklon Sponzora u iznosu od 100 eura (slovima: sto) u dm-u

# Članak 8.

Uručenje nagrade dobitniku organizirat će Sponzor na način da se maksimalno zadovolje osnovni ciljevi provođenja Natječaja. Trenutkom preuzimanja nagrade, odnosno potpisom o preuzimanju nagrade, prestaju sve daljnje obveze Priređivača prema dobitniku. Priređivač je dužan osigurati preuzimanje nagrade u roku od 30 (slovima: trideset) dana po završetku Natječaja.

# Članak 9.

U slučaju opravdane sumnje u nepoštivanje ovih Pravila i općenito regularnosti Natječaja, Priređivač zadržava puno pravo bez daljnjih objašnjenja iz Natječaja isključiti slušatelja za kojeg se to smatra. Također, naknadnim utvrđivanjem bilo kakvog oblika nepravilnosti i/ili neregularnosti prijave i sudjelovanja u Natječaju od strane Dobitnika, Priređivač ima puno pravo Dobitniku oduzeti nagradu i dodijeliti je nekom drugom slušatelju.

# Članak 10.

U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti Natječaj i o tome na odgovarajući način obavijestiti javnost.

# Članak 11.

Svojim sudjelovanjem u Natječaju i slanjem WhatsApp poruke, sudionici potvrđuju da su upoznati s Pravilnikom o nagradnom natječaju i da pristaju na pravila iz Pravilnika te daju svoju privolu da se njihovi prikupljeni osnovni osobni podaci mogu obrađivati od strana Voditelja obrade (RADIO DALMACIJA d.o.o., Split, Ulica Kralja Zvonimira 14, +38521405222) sukladno ovom Pravilniku i sa sljedećom svrhom:

* Obrada osobnih podataka sudionika sa svrhom prijave na Nagradni natječaj
* Obrada osobnih podataka dobitnika sa svrhom identifikacije pri dodjeli nagrade
* Objava dobitnika Natječaja u programu radija RADIO DALMACIJA
* Objava dobitnika na društvenim mrežama i web stranici RADIO DALMACIJA sa svrhom

promocije i realizacije Natječaja

* Objave audio snimke na web stranici i društvenim mrežama RADIO DALMACIJE i u

programu RADIO DALMACIJE sa svrhom realizacije i promocije Nagradnog natječaja

* Prosljeđivanje dijela podataka Sponzoru radi dostave nagrade (ima i prezime, broj

mobitela)

Pravna osnova obrade je privola ispitanika (prijavljeni sudionik Nagradnog natječaja), a kategorije osobnih podataka koje se prikupljaju su identifikacijski podaci - ime i prezime, adresa, broj mobitela, audio snimka.

Prikupljeni osobni podaci sudionika i dobitnika Nagradnog natječaja će se obrađivati isključivo za gore navedene svrhe. Obrada osobnih podataka dobitnika provodi se za vrijeme trajanja Nagradnog natječaja odnosno do prestanka Natječaja po bilo kojoj osnovi, kao i naknadno šest mjeseci nakon realizacije Natječaja, ako je tako propisano Pravilnikom o igrama, i nakon toga će biti obrisani.

Prijavom putem WhatsApp poruke dio osobnih podataka ispitanika (sudionika Natječaja) prikupljaju se i od strane ovlaštenog pružatelja usluge.

Želimo potvrditi da su nam sve informacije vezane uz osobne podatke ispitanika (sudionike Natječaja) izuzetno važne i da zaštitu osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka (EU2016/679) te pripadajućim zakonskim i podzakonskim aktima. Izjava o privatnosti dostupna je na <https://www.radiodalmacija.hr/izjava-o-privatnosti/>.

Davanje osobnih podataka i davanje suglasnosti (privola) na obradu je dobrovoljno, a davanje

istih predstavlja uvjet nužan za realizaciju Nagradnog natječaja i nagrade.

Prikupljeni osobni podaci Sudionika/Dobitnika neće se prenositi u treće zemlje (izvan EU), osim ako postoji zakonska obveza ili je dan izričiti pristanak ispitanika.

Ovim Pravilnikom i izjavom o Privatnosti ([https://www.radiodalmacija.hr/izjava-o-](https://www.radiodalmacija.hr/izjava-o-privatnosti/) [privatnosti/](https://www.radiodalmacija.hr/izjava-o-privatnosti/)) upoznajemo sudionike Nagradnog natječaja o sljedećem:

* imaju pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Sudionika
* imaju prava na ulaganje prigovora na obradu takvih podataka te prava na prenosivost podataka
* imaju mogućnosti opozvati predmetnu danu suglasnost (privolu) putem pisanog opoziva dostavljenog na adresu voditelja obrade ili putem elektroničke pošte na: [szop@radiodalmacija.hr](mailto:szop@radiodalmacija.hr) a da to ne utječe na zakonitost obrade koja se temeljila na privoli prije nego što je ona povučena
* imaju pravo na podnošenje prigovora nadzornom tijelu (AZOP)

Prijavom na nagradnu igru izjavljujete da ste punoljetni i da ste u mogućnosti dati suglasnost

za obradu osobnih podataka.

# Članak 12.

Sudjelovanjem u Natječaju svaki sudionik prihvaća gore navedena prava i obveze iz ovog

Pravilnika.

# Članak 13.

Ovaj Pravilnik stupa na snagu danom objave na web stranici <http://www.radiodalmacija.hr/>, a njegova valjanost traje do ispunjenja svih odredbi predviđenih pojedinim člancima Pravilnika.

U Splitu, 7. 10. 2025.

Radio Dalmacija d.o.o.

Hrvoje Turić, direktor